CELEX: 32011R0873
Language: fi
Date: 2011-07-27 00:00:00
Title: Komission täytäntöönpanoasetus (EU) N:o 873/2011, annettu 27 päivänä heinäkuuta 2011 , tiettyjen tavaroiden luokittelusta yhdistettyyn nimikkeistöön

2.9.2011   
            
            
               FI
            
            
               Euroopan unionin virallinen lehti
            
            
               L 227/5
            
         KOMISSION TÄYTÄNTÖÖNPANOASETUS (EU) N:o 873/2011,
   annettu 27 päivänä heinäkuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavarat luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               Jollei muuta johdu Euroopan unionissa voimassa olevista toimenpiteistä, jotka liittyvät tekstiilituotteiden kaksinkertaisen tarkastuksen järjestelmiin ja ennakko- ja jälkivalvontaan tuotteita Euroopan unioniin tuotaessa, on asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan, jollei Euroopan unionissa voimassa olevista kaksinkertaisen tarkkailun järjestelmiä ja Euroopan unioniin tuotavien tekstiilituotteiden ennakko- ja jälkivalvontaa koskevista toimenpiteistä muuta johdu.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä heinäkuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kokoonpantu tavara, jossa on huokoisesta muovista (polyuretaanista) valmistettu sieni (11,5 cm × 8,2 cm × 1,1 cm) ja polyesterikankaasta neulottu liina sienen ympärillä.
                  Kangas on valmistettu teksturoidusta polyesterilangasta ja (höyrymetalloiduista) alumiinipäällysteisistä polyesterikuiduista, jotka on neulottu yhteen. Sieni on kokonaisuudessaan kankaan sisällä.
                  (puhdistusliina)
                  (Ks. kuvat 656 A ja 656 B) (1)
                  
               
               
                  6307 10 10
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön, XI jakson 7 huomautuksen e alakohdan, 63 ryhmän 1 huomautuksen sekä CN-koodien 6307, 6307 10 ja 6307 10 10 mukaisesti.
                  Tavara on 3 yleisen tulkintasäännön b alakohdassa tarkoitettu kokoonpantu tavara, koska sieni on kiinnitetty liinaan käytännössä erottamattoman kokonaisuuden muodostamiseksi (ks. myös Harmonoidun järjestelmän selitykset, sääntö 3 b), IX kohta).
                  Liina on XI jakson 7 huomautuksen e alakohdassa tarkoitettu sovitettu tekstiilitavara, koska neulottu kangas on yhteenliitetty liimaamalla. Kokonaisuus muodostaa sovitetun tavaran myös sen vuoksi, että sieni on sovitetun tekstiilitavaran sisällä. Sen vuoksi tavara kuuluu 63 ryhmän 1 huomautuksen nojalla 63 ryhmän I alaryhmään.
                  Sekä neulotulla liinalla että sienellä on vedellä ja puhdistuaineilla puhdistusta varten tarkoitettujen tavaroiden objektiiviset ominaisuudet. Neulotun liinan karkea pinta antaa kuitenkin tavaralle 3 yleisen tulkintasäännön b alakohdassa tarkoitetun olennaisen luonteen, koska karkean pinnan vuoksi tavara on tarkoitettu puhdistamaan kuivuneita tahroja sileiltä pinnoilta. Sieni ainoastaan parantaa liinan kykyä imeä vettä ja puhdistusainetta. Näin ollen tekstiiliaine antaa kokoonpannulle tavaralle sen olennaisen luonteen.
                  Tavara on sen vuoksi luokiteltava CN-koodiin 6307 10 10 neulottuna puhdistusliinana.
               
            
         
      
                  
                     
               
               
                  
                     
               
            
                  
                     656 A
                  
               
               
                  
                     656 B
                  
               
            
         (1)  Kuvat ovat ainoastaan ohjeellisia.